สวัสดีค่ะ ดิฉันมีอาการมือเท้าฝ่ามือเหลืองมากผิดปกติ มีการเวียนหัวด้วยบางครั้ง ไม่ทราบว่าเป็นอันตรายไหมคะ เราควรต้องไปพบแพทย์ไหมคะ
สวัสดีค่ะ อาการฝ่ามือฝ่าเท้าเหลืองอาจเกิดจากการรับประทานอาหารที่มีแคโรทีนมากเกินไปเช่น มะละกอ แครอท หรืออาจเกิดจากสาเหตุที่เป็นโรคเช่นตับอักเสบ หรือระบบท่อน้ำดีอุดตัน เช่น ท่อน้ำดีอักเสบ มะเร็งตับอ่อน ตับอ่อนอักเสบ หรืออาจเกิดจากเม็ดเลือดแดงแตกมาก เช่น เกิดจากการติดเชื้อในกระแสเลือดอย่างโรคไข้จับสั่นหรือมาลาเรีย โรคโลหิตจางชนิดต่าง ๆ เช่น โรคโลหิตจางธาลัสซีเมีย โรคโลหิตจางเม็ดเลือดแดงแตกง่าย เป็นต้นแนะนำพบแพทย์เพื่อตรวจร่างกายเพิ่มเติม แต่โดยปกติ ถ้าเหลืองแค่ฝ่ามือฝ่าเท้าโดยตาไม่ได้เหลือง น่าจะเกี่ยวกับอาหารที่รับประทานดังกล่าวไป ซึ่งก็ไม่ได้มีอันตรายอะไร แค่ควรรับประทานผักผลไม้ชนิดอื่นๆคละๆกันไปบ้างเช่นผักใบเขียว งดการรับประทานอาหารที่มีแคโรทีนมากๆ